CELEX: C2004/262/32
Language: el
Date: 2004-10-23 00:00:00
Title: Υπόθεση C-352/04: Αίτηση για την έκδοση προδικαστικής αποφάσεως που υπέβαλε το Verwaltungsgericht Köln (Γερμανία), με απόφαση της 30ής Ιουνίου 2004 στην υπόθεση Firma mdm Versandservice GmbH κατά Ομοσπονδιακής Δημοκρατίας της Γερμανίας, εκπροσωπουμένης από το Ομοσπονδιακό Υπουργείο Εθνικής Οικονομίας και Εργασίας

23.10.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 262/19
            
         Αίτηση για την έκδοση προδικαστικής αποφάσεως που υπέβαλε το Verwaltungsgericht Köln (Γερμανία), με απόφαση της 30ής Ιουνίου 2004 στην υπόθεση Firma mdm Versandservice GmbH κατά Ομοσπονδιακής Δημοκρατίας της Γερμανίας, εκπροσωπουμένης από το Ομοσπονδιακό Υπουργείο Εθνικής Οικονομίας και Εργασίας
   (Υπόθεση C-352/04)
   (2004/C 262/32)
   Με απόφαση της 30ής Ιουνίου 2004, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 16 Αυγούστου 2004, το Verwaltungsgericht Köln (Γερμανία), στο πλαίσιο της διαφοράς μεταξύ Firma mdm Versandservice GmbH και Ομοσπονδιακής Δημοκρατίας της Γερμανίας, εκπροσωπουμένης από το Ομοσπονδιακό Υπουργείο Εθνικής Οικονομίας και Εργασίας, που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί του εξής ερωτήματος:
   Έχουν το άρθρο 47, παράγραφος 2, σε συνδυασμό με το άρθρο 95 ΕΚ, και το άρθρο 12, περίπτωση 5, σε συνδυασμό με το άρθρο 7, παράγραφος 1, της οδηγίας 97/67/EΚ (1), σχετικά με τους κοινούς κανόνες για την ανάπτυξη της εσωτερικής αγοράς κοινοτικών ταχυδρομικών υπηρεσιών και τη βελτίωση της ποιότητας των παρεχομένων υπηρεσιών, όπως τροποποιήθηκε με την οδηγία 2002/39/EΚ (2) του Ευρωπαϊκού Κοινοβουλίου και του Συμβουλίου, την έννοια ότι, εάν ένας φορέας παροχής καθολικής υπηρεσίας εφαρμόζει ειδικά τιμολόγια για επιχειρήσεις πελάτιδες οι οποίες προωθούν τα ταχυδρομικά αντικείμενα στο ταχυδρομικό δίκτυο σε άλλα σημεία της ταχυδρομικής αλυσίδας εκτός των σημείων προσβάσεως κατόπιν μιας πρώτης διαλογής, ο εν λόγω φορέας παροχής της καθολικής υπηρεσίας είναι υποχρεωμένος να εφαρμόσει τα ειδικά αυτά τιμολόγια και έναντι επιχειρήσεων οι οποίες συλλέγουν τα ταχυδρομικά αντικείμενα από τον αποστολέα και τα προωθούν στο ταχυδρομικό δίκτυο στο ίδιο σημείο προσβάσεως και υπό τους ίδιους όρους όπως οι επιχειρήσεις πελάτιδες κατόπιν μιας πρώτης διαλογής, χωρίς ο φορέας αυτός να μπορεί να το αρνηθεί επικαλούμενος την υποχρέωσή του για παροχή της καθολικής υπηρεσίας;
   
      (1)  ΕΕ L 15 της 21.1.1998, σ. 14.
   
      (2)  ΕΕ L 176, σ. 21.